PAGE  
6

EMLÉKEZTETŐ

A Győr-Moson-Sopron Megyei Mérnöki Kamara Elnökségének 2010.04.19. napján tartott elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (II. emelet 201/a.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirend megvitatásával folytatódott. 
Az ülés napirendje:

1. Megyei Jelölő Bizottság tájékoztatója a jelölés folyamatáról

· Lélek József JB elnök

2. 2010. 05. 26-i Tisztújító Közgyűlés előkészítése

· Elnökség

3. Tájékoztató a Magyar Mérnöki Kamara 2010. 04. 07-i, területi elnökökkel folytatott megbeszéléséről

· 2010. évi költségvetési terv módosítása

· Alapszabály 2. olvasatának megvitatása

Kovács István elnök

4. Beszámoló a Nemzeti Fejlesztési és Gazdasági Minisztérium 2008. augusztus 12-i, kamaránknál lefolytatott felügyeleti ellenőrzésének tapasztalatairól

Dr. Bakos Ágnes titkár

5. Aktuális Megyei Mérnöki Kamarai kérdések megbeszélése .

· Megyei Mérnöki Kamara 2009-es költségvetésének teljesítése

Megyei Mérnöki Kamara 2010-es költségvetése

Szabó Péter alelnök
· Tájékoztató a megyében tervezett kötelező jogi-és szakmai továbbképzésekről
Dr. Neiger Róbert elnökségi tag

· Megyei Hírlevél/Honlap tájékoztató
Bartal György elnökségi tag
6. Tagfelvételek, engedélyek, fellebbezések. 

Dr. Bakos Ágnes titkár

7. Egyebek.

Az ülés a napirendek megvitatásával folytatódott:
1. Megyei Jelölő Bizottság tájékoztatója a jelölés folyamatáról

Szabó Csaba a jelölő bizottság képviseletében
Szabó Csaba:
Megkerestük a szakcsoportokat és az összes kamarai tagot a jelölt állítással kapcsolatban. A beérkezett javaslatok alapján készítettünk egy jelölt listát. A lista 100 %-os, megvan a szükséges jelölt létszám. Minden jelöltet meg fogunk keresni és nyilatkozattételre hívjuk fel. Előzetes megkeresés minden jelölt felé történt, az adminisztratív rész lezárását e héten befejezzük. A korábban bizonytalan jelöltek végleges elfogadó választ adnak. E hónap végéig a feladatot be tudjuk fejezni. A május 6-i elnökségi ülésre írásos tájékoztatót ad a Jelölő Bizottság a munka befejezéséről.  
2. 2010. 05. 26-i Tisztújító Közgyűlés előkészítése

Elnökség

Kovács István:
A helyszín és az időpont ismert, továbbképzési pont azonban erre nem jár. A tisztújító közgyűlés díszvendégét kellene megbeszélni. A szavazatszámlálás idejét ki kell tölteni. 

Csejtei György:

Az elmúlt néhány taggyűlés a kredit-pontok miatt volt eredményes. A kezdést halasztani kell a megjelent létszám miatt. 

Bogár Zsolt:

Van-e arra lehetőség, hogy a szakcsoportok írásban adják le a beszámolójukat?

Csejtei György:

Szakcsoporti beszámolókat írásban adják le és csak az esetleges kiegészítéseknek adjunk teret. Javasolom, hogy a levezető elnök Kovács István elnök legyen (elfogadva).
3. Tájékoztató a Magyar Mérnöki Kamara 2010. 04. 07-i, területi elnökökkel folytatott megbeszéléséről

2010. évi költségvetési terv módosítása

Alapszabály 2. olvasatának megvitatása

Kovács István elnök

2010. évi költségvetési terv módosítása
Kovács István:

Az Országos Kamara emeli a befizetendő hozzájárulás összegét, ezért szükséges ennek elfogadásáról és mértékéről tárgyalni. Az elnökökkel folytatott megbeszélés eredménye a következő: 15 %-os emelést el tudnak fogadni a kamarai elnökök. A kamarai költségvetés tervezetben olyan számot vettünk figyelembe, ami ezeket a befizetéseket biztosítja. 2009-es költségvetésről annyit, hogy 12,7 millió görgetett tartalékkal kezdtük meg. A költségvetést úgy terveztük, hogy abból további 3 millió forint tartalék összeg képződik. Ezzel szemben 18 millió forintnyi tartalékunk van. Bevételeink azonosak voltak, ami kevesebb lett, az a szakcsoportok fel nem használt támogatás és a tanfolyam díjak ki nem fizetett összegek. 

A 2010-es költségvetést annak az ismeretében terveztük, hogy magasabb összeg lesz az átutalás. A kiadásoknál néhány tételt csökkentettünk, ezek a tiszteletdíjak, megbízási díjak. 

Várhatóan a szakcsoporti támogatást sem merítik ki. 

Bartal György:

Ideiglenes támogatást kért az Országos Kamara. Megfogalmazódott, hogy ez egy évre szól. A küldöttközgyűlésen előterjesztik a 2011. évek előirányzat számait. 

A megyei kamaráknak mindenhol meg kell határozni, hogy hajlandóak lennének-e fizetni és mennyit. A küldöttközgyűlés fog végül is dönteni. 

Kovács István:

Az Elnök Asszony a 2010-es költségvetés módosítását és a 2011-es elfogadását kérte. 

Alapszabály 2. olvasatának megvitatása
Kovács István:
Az alapszabály módosítás témája lesz a küldöttközgyűlésnek. Április végére átadom azt a módosítást, ami a küldöttközgyűlés elé fog kerülni. Ezzel lehetőség lesz a mi kamaránk tisztújító közgyűlésének is napirendjére venni az alapszabály módosítását. 

4. Beszámoló a Nemzeti Fejlesztési és Gazdasági Minisztérium 2008. augusztus 12-i, kamaránknál lefolytatott felügyeleti ellenőrzésének tapasztalatairól

Dr. Bakos Ágnes titkár

Dr. Bakos Ágnes:

A 2008. évben lefolytatott felügyeleti ellenőrzés tapasztalatairól most érkezett meg az összefoglaló tájékoztató. A tájékoztató nem egyedileg értékeli az egyes területi kamarák munkáját, hanem általános, összefoglaló értékelést ad. Kifogásolják az alapszabályok korszerűtlenségét, valamint kiemelten foglalkoznak a kamarák közigazgatási feladatai ellátásának színvonalával, amit hullámzónak ítélnek. 

5. Aktuális Megyei Mérnöki Kamarai kérdések megbeszélése .

Megyei Mérnöki Kamara 2009-es költségvetésének teljesítése

Megyei Mérnöki Kamara 2010-es költségvetése

Szabó Péter alelnök
Tájékoztató a megyében tervezett kötelező jogi-és szakmai továbbképzésekről
Dr. Neiger Róbert elnökségi tag

Megyei Hírlevél/Honlap tájékoztató
Bartal György elnökségi tag
Kovács István:

Az előző napirendi pont keretében ezt már tárgyaltuk, kiegészítést nem kívánok tenni. 
Tájékoztató a megyében tervezett kötelező jogi-és szakmai továbbképzésekről
Dr. Neiger Róbert:

Nagy érdektelenség kíséri a továbbképzéseket. Két-három héttel az előadás előtt nem lehet már az előadást visszamondani. A szerződést fel kellene mondani az UNIVERSITAS Kft-vel, mivel a tagjaink nem élnek a lehetőséggel. A Lélek József féle együttműködési megállapodás létrehozását nem javasolom. 

Kovács István:

Az első pár előadás nagy részvétele után az ingyenesen juttatott képzésre nincs igény. Meg kell kérdeznem, hogy vállaljuk-e, hogy megszüntetjük, vagy arról hozzunk határozatot, hogy megfontolásra javasoljuk az új elnökségnek az ingyenes továbbképzések megszüntetését. 

Csejtei György:

Nem lehetne az alapszerződést módosítani?

Kovács István:
Javaslatom a következő: bízzuk meg a szakcsoportokat és adjunk nekik feladatalapú támogatást, hogy ha megszerveznek legalább 15 főt, akkor ingyenesen biztosítjuk az előadást. Ezzel párhuzamosan át kell alakítani az UNIVERSITAS Kft-vel kötött szerződést is. Szükséges lenne szakcsoport tájékoztató levelet küldeni. A nem szakcsoporttal szervezhető előadásokat le kell mondani. A szakcsoportoktól meg kell kérdezni, hogy az előadásra meg tudják-e a szakcsoport tagjaiból szervezni a szükséges létszámot, ahol ez a létszám nem jön össze, azokat az előadásokat törölni kell. A szakcsoportoknak írt levelet feltesszük a hírlevélre, felhívjuk a nem szakcsoporti tagok figyelmét az önszerveződés lehetőségére.
Megyei Hírlevél/Honlap tájékoztató
Bartal György: 

Sok újat nem tudok mondani, a megkapott híreket ütemesen publikáljuk. Most cca 630 e-mail cím jelentkezett be. Ebből közel 500 aki visszaigazolta, hogy szeretne kapni hírlevelet.
6. Tagfelvételek, engedélyek, fellebbezések. 

Dr. Bakos Ágnes titkár
Dr. Bakos Ágnes titkár ismertette a tagfelvételi, a tagsági viszony megszüntetési, ill. az engedély-kérelmeket.

Az elnökség az alábbi egyhangú határozatokat hozta a kérelmek teljesítéséről.

17/2010. (IV.19.) GYMSMMK Elnökségi határozat

Az elnökség 4 fő felvételéről döntött. Az új tagok: Palotai Zoltán, Dr. Zanathy László, Tamás Zoltán és Markó Gábor.

18/2010. (IV.19.) GYMSMMK Elnökségi határozat

Az elnökség – kérésére – Szalai Béla (08-0353) tag tagsági viszonyának megszüntetéséről határozott.

19/2010. (IV.19.) GYMSMMK Elnökségi határozat

Jogosultság ügyében előterjesztett kérelmek:

Meghosszabbítások:

Somody Csaba: 
G-korlátozott (Épületgépész korlátozott tervezés)

Lélek József: 
G-korlátozott (Épületgépész korlátozott tervezés)

Németh Szabó László: 
G-korlátozott (Épületgépész korlátozott tervezés)

Kvaszné Mészáros Marianna: 
T-T (Tartószerkezeti tervezés)

Kassai Zoltán: 
T-T (Tartószerkezeti tervezés)

Kassainé Kirchner Gabriella: 
T-T (Tartószerkezeti tervezés)

Pénzes Szilárd: 
T-korlátozott (Tartószerkezeti korlátozott tervezés)

Buga Lajos: 
T-T (Tartószerkezeti tervezés)


SZÉS-1-T (Tartószerkezet szakértés)


SZÉS-2 (Épületszerkezet szakértés)


SZT (Építéstechnológiai építésügyi műszaki szakértés)


SZGT (Geotechnika műszaki szakértés)

Báthory Tibor Gábor: 
T-T (Tartószerkezeti tervezés)


KÉ-T (Közlekedési építmények tervezés)


GT-korlátozott (Geotechnikai korlátozott tervezés)


GD-korlátozott (Geodéziai korlátozott tervezés)

Vértes László: 
SZÉS-1-T (Tartószerkezet szakértés)


SZÉS-2 (Épületszerkezet szakértés)

Zsámboki Károly: 
V-T (Villamosmérnöki tervezés)


ÉT-EN-T (Energetikai tervezés)


SZÉM-6 (Hő, villamos energia, kőolaj és gáz termelési, tárolási, szállítási célt szolgáló szakértés)

Tamás Zoltán: 
SZKV-1 (Hulladékgazdálkodás szakértés)


SZKV-2 (Levegőtisztaság-védelem szakértés)


SZKV-3 (Víz-és földtani közeg védelem szakértés)


SZKV-4 (Zaj- és rezgésvédelem szakértés)

Göde József Sándor: 
M-B-8 (Erdőgazdálkodás technológiája és eszközeinek biztonsága szakértés)


M-B-9 (Feldolgozóipari tevékenység technológiája és eszközeinek biztonsága szakértés)

*Fábián Zoltán: 
HI-T (Hírközlési és mérnöki informatikai tervezés)

*2009. június 15-i elnökségi ülésen határozat született, hogy amennyiben Fábián Zoltán a továbbképzési kötelezettség teljesítéséhez a hiányzó pontokat megszerzi, a korlátozott tervezési jogosultság meghosszabbítható. A hiányzó pontokat 2010-ben pótolta, jelenleg pedig nincs korlátozott tervezői jogosultság. A Minősítő Bizottság újra megvizsgálta a kérelmet, s javasolta a teljeskörű jogosultság megadását.

Továbbképzési kötelezettségből hiányzik. Ha megvan, utána megújítható:

Máté János: 
T-T (Tartószerkezeti tervezés)

Komka László: 
G-T (Épületgépész tervezés)

Kokas László: 
G-T (Épületgépész tervezés)


SZÉM-6 (Hő, villamos energia, kőolaj és gáz termelési, tárolási, szállítási célt szolgáló szakértés)

Új engedélyek:

Kvasz Mihály: 
KB-T (Környezetmérnöki tervezés)

Új engedély (megadható, ha a jogosultsági vizsgát megszerzi!)

Horváth Gábor: 
KB-T (Környezetmérnöki tervezés)

Markó Gábor: 
T-T (Tartószerkezeti tervezés)

Báthory Tibor Gábor: 
ET (Tartószerkezeti tervellenőr)

Bejelentés →igazolás kiadás:

Pénzes Szilárd: 
TÉ (Épületek energetikai tanúsítása-bejelentésről igazolás)

7. Egyebek.

Kovács István:

A Sopron és Környéke Víz- és Csatornamű Zrt. kérte pártoló tagként történő felvételét, amit javasolok. 

20/2010. (IV.19.) GYMSMMK Elnökségi határozat

A Győr-Moson-Sopron Megyei Mérnöki Kamara Elnöksége egyhangú határozattal döntött a Sopron és Környéke Víz- és Csatornamű Zrt. pártoló tagként történő felvételéről.

- kmf. -


  / Dr. Bakos Ágnes/





   / Kovács István /

